
GENESIS 


Hanes y Creu 


Yn y dechreuad creodd Duw y 

nefoedd a'r ddaear. *Yr oedd y 
ddaear yn afluniaidd a gwag, ac yr oedd 
tywyllwch ar wyneb y dyfnder, ac ysbryd 
Duw* yn ymsymud ar wyneb y dyfroedd. 
A dywedodd Duw, “Bydded goleuni.” 
A bu goleuni. “Gwelodd Duw fod y 
goleuni yn dda; a gwahanodd Duw y 
goleuni oddi wrth y tywyllwch. “Galwodd 
Duw y goleuni yn ddydd a'r tywyllwch yn 
nos. A bu hwyr a bu bore, y dydd cyntaf. 

6 Yna dywedodd Duw, “Bydded ffurf- 
afen yng nghanol y dyfroedd yn gwahanu 
dyfroedd oddi wrth ddyfroedd.” 'A 
gwnaeth Duw y ffurfafen, a gwahanodd y 
dyfroedd o dani oddi wrth y dyfroedd 
uwchlaw iddi. A bu felly. *Galwodd Duw 
y ffurfafen yn nefoedd. A bu hwyr a bu 
bore, yr ail ddydd. 

9 Yna dywedodd Duw, “Casgler yng- 
hyd y dyfroedd dan y nefoedd i un lle, 
ac ymddangosed tir sych.” A bu felly. 
Galwodd Duw y tir sych yn ddaear, 
a chronfa'r dyfroedd yn foroedd. A 
gwelodd Duw fod hyn yn dda. "Dywed- 
odd Duw, “Dyged y ddaear dyfiant, 
llysiau yn dwyn had, a choed ir ar y 
ddaear yn dwyn ffrwyth a had ynddo, yn 
ôl eu rhywogaeth.” A bu felly. “Dygodd 
y ddaear dyfiant, llysiau yn dwyn had yn 
ôl eu rhywogaeth, a choed yn dwyn 
ffrwyth a had ynddo, yn ôl eu rhyw- 
ogaeth. A gwelodd Duw fod hyn yn dda. 
9A bu hwyr a bu bore, y trydydd dydd. 

14 Yna dywedodd Duw, “Bydded 
goleuadau yn ffurfafen y nefoedd i 
wahanu'r dydd oddi wrth y nos, ac i fod 
yn arwyddion i'r tymhorau, a hefyd i'r 
dyddiau a'r blynyddoedd. "PBydded 
iddynt fod yn oleuadau yn ffurfafen y 
nefoedd i oleuo ar y ddaear.” A bu felly. 
'*Gwnaeth Duw y ddau olau mawr, y 
golau mwyaf i reoli'r dydd, a'r golau lleiaf 
y nos; a gwnaeth y sêr hefyd. A gosod- 


“Neu, a gwynt nerthol. 


odd Duw hwy yn ffurfafen y nefoedd i 
oleuo ar y ddaear, '*i reoli'r dydd a'r nos 
ac i wahanu'r goleuni oddi wrth y tywyll- 
wch. A gwelodd Duw fod hyn yn dda. A 
bu hwyr a bu bore, y pedwerydd dydd. 

20 Yna dywedodd Duw, “Heigied y 
dyfroedd o greaduriaid byw, ac uwch- 
law'r ddaear eheded adar ar draws ffurf- 
afen y nefoedd.” *'A chreodd Duw y 
morfilod mawr, a'r holl greaduriaid byw 
sy'n heigio yn y dyfroedd yn ôl eu 
rhywogaeth, a phob aderyn asgellog yn ôl 
ei rywogaeth. A gwelodd Duw fod hyn yn 
dda. “Bendithiodd Duw hwy a dweud, 
“Byddwch ffrwythlon ac amlhewch a 
llanwch ddyfroedd y moroedd, a lluos- 
oged yr adar ar y ddaear.” ^A bu hwyr a 
bu bore, y pumed dydd. 

24 Yna dywedodd Duw, “Dyged y 
ddaear greaduriaid byw yn ôl eu rhyw- 
ogaeth: anifeiliaid, ymlusgiaid a_ bwyst- 
filod gwyllt yn ôl eu rhywogaeth.” A bu 
felly. “Gwnaeth Duw y bwystfilod gwyllt 
yn ôl eu rhywogaeth, a'r anifeiliaid yn ôl 
eu rhywogaeth, a holl ymlusgiaid y tir yn 
ôl eu rhywogaeth. A gwelodd Duw fod 
hyn yn dda. 

26 Dywedodd Duw, “Gwnawn ddyn 
ar ein delw, yn ôl ein llun ni, i lywod- 
raethu ar bysgod y môr, ar adar yr awyr, 
ar yr anifeiliaid gwyllt, ar yr holl ddaear, 
ac ar bopeth sy'n ymlusgo ar y ddaear.” 
“Felly creodd Duw ddyn ar ei ddelw ei 
hun; ar ddelw Duw y creodd ef; yn wryw 
ac yn fenyw y creodd hwy. “Bendithiodd 
Duw hwy a dweud, “Byddwch ffrwyth- 
lon ac amlhewch, llanwch y ddaear a 
darostyngwch hi; llywodraethwch ar 
bysgod y môr, ar adar yr awyr, ac ar 
bopeth byw sy'n ymlusgo ar y ddaear.” 

29 A dywedodd Duw, “Yr wyf yn rhoi 
i chwi bob llysieuyn sy'n dwyn had ar 
wyneb y ddaear, a phob coeden â had yn 
ei ffrwyth; byddant yn fwyd i chwi. Ac i 
bob bwystfil gwyllt, i holl adar yr awyr, 
ac i bopeth sy'n ymlusgo ar y ddaear, 

popeth ag anadl einioes ynddo, bydd pob 
llysieuyn glas yn fwyd.” A bu felly. 
3 Gwelodd Duw y cwbl a wnaeth, ac yr 
oedd yn dda iawn. A bu hwyr a bu bore, y 
chweched dydd. 


Felly gorffennwyd y nefoedd a'r 
ddaear a'u holl luoedd. “Ac erbyn 
y seithfed dydd yr oedd Duw wedi gorffen 
y gwaith a wnaeth, a gorffwysodd ar y 
seithfed dydd oddi wrth ei holl waith. 
Am hynny bendithiodd Duw y seithfed 
dydd a'i sancteiddio, am mai ar hwnnw y 
gorffwysodd Duw oddi wrth ei holl waith 
yn creu. 
4 Dyna hanes cenhedlu'r nefoedd a'r 
ddaear pan grewyd hwy. 


Gardd Eden 


Yn y dydd y gwnaeth yr ARGLWYDD 
Dduw ddaear a nefoedd, >nid oedd un o 
blanhigion y maes wedi dod ar y tir, nac 
un o lysiau'r maes wedi blaguro, am nad 
oedd yr ARGLWYDD Dduw eto wedi peri 
iddi lawio ar y ddaear, ac nad oedd yno 
ddyn i drin y tir; €ond yr oedd tarth yn 
esgyn o'r ddaear ac yn dyfrhau holl 
wyneb y tir. Yna lluniodd yr ARGLWYDD 
Dduw ddyn o lwch y tir, ac anadlodd yn 
ei ffroenau anadl einioes; a daeth y dyn 
yn greadur byw. *A phlannodd yr An- 
GLWYDD Dduw ardd yn Eden, tua'r 
dwyrain; a gosododd yno y dyn yr oedd 
wedi ei lunio. ”A gwnaeth yr ARGLWYDD 
Dduw i bob coeden ddymunol i'r golwg, a 
da i fwyta ohoni, dyfu o'r tir; ac yr oedd 
pren y bywyd yng nghanol yr ardd, a 
phren gwybodaeth da a drwg. 

10 Yr oedd afon yn llifo allan o Eden i 
ddyfrhau'r ardd, ac oddi yno yr oedd yn 
ymrannu'n bedair. "Enw'r afon gyntaf 
yw Pison; hon sy'n amgylchu holl wlad 
Hafila, lle y ceir aur; !?y mae aur y wlad 
honno'n dda, ac yno ceir bdeliwm a'r 
maen onyx. Enw'r ail yw Gihon; hon 
sy'n amgylchu holl wlad Ethiopia. “Ac 
enw'r drydedd yw Hidecel; hon sy'n llifo 
o'r tu dwyrain i Asyria. A'r bedwaredd 
afon yw Ewffrates. 

15 Cymerodd yr ARGLWYDD Dduw y 
dyn a'i osod yng ngardd Eden, i'w thrin 
a'i chadw. “Rhoddodd yr ARGLWYDD 
Dduw orchymyn i'r dyn, a dweud, “Cei 
fwyta'n rhydd o bob coeden yn yr ardd, 
ond ni chei fwyta o bren gwybodaeth da 

a drwg, oherwydd y dydd y bwytei ohono 
ef, byddi'n sicr o farw.” 

18 Dywedodd yr AnRGcLwyYDD Dduw 
hefyd, “Nid da bod y dyn ar ei ben ei 
hun; gwnaf iddo ymgeledd cymwys.” 
Felly fe luniodd yr ARGLwYDD Dduw 
o'r ddaear yr holl fwystfilod gwyllt a holl 
adar yr awyr, a daeth â hwy at y dyn i 
weld pa enw a roddai arnynt; a pha enw 
bynnag a roes y dyn ar unrhyw greadur, 
dyna fu ei enw. “Rhoes y dyn enw ar yr 
holl anifeiliaid, ar adar yr awyr, ac ar yr 
holl fwystfilod gwyllt, ond ni chafodd 
ymgeledd cymwys iddo'i hun. “Yna 
parodd yr ARGLWYDD Dduw i drwmgwsg 
syrthio ar y dyn, a thra oedd yn cysgu, 
cymerodd un o'i asennau a chau ei lle 
â chnawd; “ac o'r asen a gymerodd 
gwnaeth yr ARGLWYDD Dduw wraig, â 
daeth â hi at y dyn. “A dywedodd y dyn, 

“Dyma hi! 

Asgwrn o'm hesgyrn, a chnawd o'm 

cnawd. 

Gelwir hi yn wraig, 

am mai o ŵr” y cymerwyd hi.” 
“Dyna pam y bydd dyn yn gadael ei dad 
a'i fam, ac yn glynu wrth ei wraig, a 
byddant yn un cnawd. ^ Yr oedd y dyn a'i 
wraig ill dau yn noeth, ac nid oedd arnynt 


gywilydd. 


Anufudd-dod Dyn 


Yr oedd y sarff yn fwy cyfrwys na'r 

holl fwystfilod gwyllt a wnaed gan yr 
ARGLWYDD Dduw. A dywedodd wrth y 
wraig, “A yw Duw yn wir wedi dweud, 
'Ni chewch fwyta o'r un o goed yr 
ardd'?” “Dywedodd y wraig wrth y 
sarff, “Cawn fwyta o ffrwyth coed yr 
ardd, *ond am ffrwyth y goeden sydd yng 
nghanol yr ardd dywedodd Duw, 'Peid- 
iwch â bwyta ohono, na chyffwrdd ag ef, 
rhag ichwi farw.” “Ond dywedodd y 
sarff wrth y wraig, “Na! ni fyddwch farw; 
*ond fe ŵyr Duw yr agorir eich llygaid y 
dydd y bwytewch ohono, a byddwch fel 
Duw* yn gwybod da a drwg.” *A phan 
ddeallodd y wraig fod y pren yn dda i 
fwyta ohono, a'i fod yn deg i'r golwg ac 
yn bren i'w ddymuno i beri doethineb, 
cymerodd o'i ffrwyth a'i fwyta, a'i roi 
hefyd i'w gŵr, a bwytaodd yntau. 'Yna 
agorwyd eu llygaid hwy ill dau i wybod eu 
bod yn noeth, a gwnïasant ddail ffigys- 
bren i wneud ffedogau iddynt eu hunain. 


“Neu, duwiau. 

8 A chlywsant sŵn yr ARGLWYDD 
Dduw yn rhodio yn yr ardd gyda hwyr y 
dydd, ac ymguddiodd y dyn a'i wraig o 
olwg yr ARGLwYDD Dduw ymysg coed y 
ardd. ?”Ond galwodd yr ARGLWYDD 
Dduw ar y dyn, a dweud wrtho, “Ble'r 
wyt ti?” Atebodd yntau, “Clywais 
dy sŵn yn yr ardd, ac ofnais oherwydd 
fy mod yn noeth, ac ymguddiais.” 
'IDywedodd yntau, “Pwy a ddywedodd 
wrthyt dy fod yn noeth? A wyt ti wedi 
bwyta o'r pren y gorchmynnais iti beidio 
â bwyta ohono?” '*A dywedodd y dyn, 
“Y wraig a roddaist i fod gyda mi a roes i 
mi o ffrwyth y pren, a bwyteais innau.” 
'?Yna dywedodd yr ARGLWYDD Dduw 
wrth y wraig, “Pam y gwnaethost hyn?” 
A dywedodd y wraig, “Y sarff a'm 
twyllodd, a bwyteais innau.” 


Dedfryd Duw 


14 Yna dywedodd yr 
Dduw wrth y sarff: 
'* Am iti wneud hyn, yr wyt yn fwy 
melltigedig 
na'r holl anifeiliaid, 
ac na'r holl fwystfilod gwyllt; 
byddi'n ymlusgo ar dy dor, 
ac yn bwyta llwch holl ddyddiau dy 
fywyd. 
I: Gosodaf elyniaeth hefyd rhyngot ti a'r 
— Wwraig, 
a rhwng dy had di a'i had hithau; 
bydd ef yn ysigo dy ben di, 
a thithau'n ysigo'i sawdl ef.” 
I*IJywedodd wrth y wraig: 
“Byddaf yn amlhau yn ddirfawr dy 
boen a'th wewyr; 
mewn poen y byddi'n geni plant. 
Eto bydd dy ddyhead am dy ŵr, 
a bydd ef yn llywodraethu arnat.” 
“Dywedodd wrth Adda: 
'* Am iti wrando ar lais dy wraig, 
a bwyta o'r pren y gorchmynnais i ti 
beidio â bwyta ohono, 
melltigedig yw'r ddaear o'th achos; 
trwy lafur y bwytei ohoni holl 
ddyddiau dy fywyd. 
!$Bydd yn rhoi iti ddrain ac ysgall, a 
byddi'n bwyta llysiau gwyllt. 
!9'Trwy chwys dy wyneb y byddi'n bwyta 
bara 
hyd oni ddychwel! i'r pridd, 
oherwydd ohono y'th gymerwyd; 
llwch wyt ti, ac i'r llwch y dychweli.” 
“Rhoddodd y dyn i'w wraig yr enw Efa, 


ARGLWYDD 

am mai hi oedd mam pob un byw. "A 
gwnaeth yr ARGLWYDD Dduw beisiau 
crwyn i Adda a'i wraig, a'u gwisgo 
amdanynt. 

22 Yna dywedodd yr ARGLWYDD 
Dduw, “Y mae'r dyn fel un ohonom ni, 
yn gwybod da a drwg. Yn awr, rhaid iddo 
beidio ag estyn ei law a chymryd hefyd o 
bren y bywyd, a bwyta, a byw hyd byth.” 
2Am hynny anfonodd yr ARGLWYDD 
Dduw ef allan o ardd Eden, i drin y tir y 
cymerwyd ef ohono. “Gyrrodd y dyn 
allan; a gosododd gerwbiaid i'r dwyrain 
o ardd Eden, a chleddyf fflamllyd yn 
chwyrlïo, i warchod y ffordd at bren y 
bywyd. 

4Felly Fersiynau. Hebraeg heb '* Gad ... maes.” 


